C 138/20
LT
Europos Sąjungos oficialusis leidinys
2023 4 21
Be to, 2015 m.
Gyvulininkystės gamybos technologijų skyrius (priklausantis Aragono žemės ūkio ir maisto produktų mokslinių tyrimų ir technologijų centrui (CITA)) paskelbė mokslinių tyrimų projekto „Mitybos, pakuotės ir ekspozicijos laiko poveikis SGN „Cerdo de Teruel“ žymimos kiaulienos vizualiniam vertinimui ir ketinimui ją pirkti“ rezultatus (Panea, B. ir kt., 2015 m.).
Viena svarbi šio tyrimo išvadų yra ta, kad kontrolinės grupės – SGN „Cerdo de Teruel“ žymimos kiaulienos, gautos iš kiaulių, šertų jų įprastu pašaru – vertinimas buvo geresnis nei kiaulienos, gautos iš kitų grupių, kuriose gyvuliai buvo šeriami skirtingais pašarais.
2016 m. CITA tyrėjai pagal Teruelio investicinio fondo programą vykdė projektą Sveikatos valdymo, gamybos ir prekybos alternatyvos gaminant SGN „Cerdo de Teruel“ žymimą kiaulieną: pasiūlymas dėl tvarumo (Panea, B. ir kt., 2016 m.).
Nuo to laiko, dalyvaujant CITA buvo atliekami tolesni tyrimai, kurie buvo pristatyti Europos regioninės plėtros fondo bendrai finansuojamoms programoms: Sveikos dešrelės iš Teruelio kiaulienos.
Sumažintas sočiųjų riebalų ir druskos kiekis (Panea, B. ir kt., 2019 m.).
Apie SGN „Cerdo de Teruel“ žymimą kiaulieną taip pat rašoma visai kitokio pobūdžio leidiniuose, pasižyminčiuose didele auditorija ir pripažinimu, t. y. literatūroje.
Vienas konkrečių pavyzdžių – romano Animales urbanos (liet.
Miesto gyvūnai) (Leiz, K. 2018 m.) skyrius Del cerdo de Teruel y del amor (liet.
Apie „Cerdo de Teruel“ ir meilę).
Be tradicijos ir ją patvirtinančių mokslinių bei informacinių leidinių, SGN „Cerdo de Teruel“ žymimos mėsos reputaciją stiprina ir jos pripažinimas rinkoje.
„Cerdo de Teruel“ – tai pavadinimas, kurį gamintojai ir pardavėjai naudoja šiai labai paklausiai mėsai apibūdinti.
Jis plačiai vartojamas rinkoje ir prekybos centruose bei mėsos parduotuvėse visoje Ispanijoje.
Patiekalai, pagaminti iš SGN „Cerdo de Teruel“ žymimos mėsos, taip pat nuolat įtraukiami į restoranų valgiaraščius visoje šalyje.
Be to, receptų, kuriuose naudojama SGN „Cerdo de Teruel“ žymima kiauliena, galima rasti patikimose skaitmeninėse platformose.
Vienas iš pavyzdžių – SGN „Cerdo de Teruel“ žymimos kiaulienos filė su džiovintomis slyvomis ir kedro riešutais receptas iš El Gran Libro de la Cocina Aragonesa (liet.
Didžioji aragonietiška kulinarijos knyga) (Aneto Publicaciones, SL, 2011 m.), paskelbtas Aragono regiono interneto portalo „RedAragón“ maisto ir gėrimų skiltyje.
Virtuvės šefai taip pat dalijosi receptais, pavyzdžiui, SGN „Cerdo de Teruel“ žymimos kiaulienos „secreto“ su baklažanais ir baltojo šokolado padažu (Aragono maisto reklamos svetainėje, pavadintoje Comparte el Secreto.
Aragón, alimentos nobles (liet.
Pasidalykite paslaptimi.
Aragonas, taurūs patiekalai)) ir Altamiraso įkvėptos kiaulių pažandės iš SGN „Cerdo de Teruel“ žymimo produkto („Altamiraso įkvėptos“ – nuoroda į XVIII a. vienuolį ir virtuvės šefą Juaną Altamirasą) (laikraščio „Heraldo“ maisto ir gėrimų skiltis).
Šis SGN „Cerdo de Teruel“ žymimos kiaulienos išskirtinumas matyti ir žiniasklaidoje: — Dėl geros kokybės pašarų, kuriais šeriamos saugoma kilmės vietos nuoroda „Jamón de Teruel“ žymimo kumpio gamybai naudojamos kiaulės, gaunami ne tik puikūs kumpiai, bet ir aukščiausios kokybės šviežia mėsa, pasižyminti tamsiai rausva spalva, subtiliu skoniu ir minkšta bei ypač sultinga konsistencija (2011 m., Indisa; 2014 m., A la carta para dos (liet.
Stalas dviem à la carte)) — Teruelio kiaulienos kokybė, gamyba ir prekyba (2016 m., „Aragón hoy“ (Aragonas šiandien)).
Dėl puikios SGN „Cerdo de Teruel“ žymimos kiaulienos reputacijos per daugelį metų į ją buvo atkreiptas dėmesys daugelyje renginių.
SGN „Cerdo de Teruel“ žymima mėsa ne kartą atliko vieną svarbiausių vaidmenų Teruel Gusto Mudéjar (mudecharietiški skoniai Teruelyje) kulinarijos konkurse, kuris vyksta nuo 2006 m. ir kurio pagrindinė veikla – nacionalinės varžybos, kuriose gaminami patiekalai, pasižymintys mudecharietiškais skoniais.
Receptas, kurį šeštą kartą vykusiame kulinarijos renginyje turėjo interpretuoti profesionalūs virtuvės šefai ir kylančios gastronomijos žvaigždės, buvo SGN „Cerdo de Teruel“ žymima kiauliena įdarytos Seljos bulvės su Perigoro juodaisiais trumais (Tuber melanosporum).
2012 m. pirmą kartą surengta SGN „Cerdo de Teruel“ žymimai kiaulienai skirta šventė Jornada Gastronómica de Cerdo de Teruel, kurioje dalyvavo daugiau kaip 40 Teruelio provincijos įmonių.
Renginio šūkis buvo „Naujas žvilgsnis į kiaulieną.
Kiti būdai mėgautis kelione ir daugiau...“.
2020 m. SGN „Cerdo de Teruel“ žymima kiauliena buvo pristatyta tarptautinėje Madrido mugėje „Madrid Fusión“ kaip produktas, įtrauktas į kokybės sistemą: SGN „Cerdo de Teruel“ žymima kiauliena maisto ir gėrimų mugėje „Madrid Fusión“ (laikraštis „La Comarca“).
Dėl visų šių priežasčių ir ypač dėl noro apsaugoti produktą, pasižymintį stipriais vietos ryšiais, gamintojai įsteigė SGN „Cerdo de Teruel“ žymimos kiaulienos gamintojų asociaciją, kurios tikslas – saugoti produkto reputaciją, užtikrinti tinkamą vartotojų informavimą ir valdyti SGN „Cerdo de Teruel“ žymimos kiaulienos gamybą.